ສະຫະລັດ ສະເຫຼີມສະຫຼອງ ວັນ​​ປະທານາທິບໍດີ (ເບິ່ງວີດີໂອ)​
ວັນຈັນອາທິດທີ 3 ຂອງເດືອນກຸມພາ ​ໄດ້​ຖືກ​ຂະ​ໜານນາມ​ວ່າເປັນ​ Presidents’ Day ເພື່ອໃຫ້ກຽດແກ່ 2 ປະທານາທິບໍດີທີ່ຍິ່ງໃຫຍ່ ຂອງປະເທດ.
ຊາວອາເມຣິກັນຈໍານວນຫລາຍລ້ານຄົນ ໄດ້ຢຸດງານໃນວັນຈັນມື້ນີ້ ເນື່ອງໃນວັນຄົບຮອບ ວັນຄ້າຍວັນເກີດຂອງປະທານາທິບໍດີສະຫະລັດຜູ້ທໍາອິດ ຄືທ່ານ George Washington ໃນຂະນະທີ່ວັນຢຸດພັກລາດຊະການຢ່າງເປັນທາງການໃນມື້ນີ້ ເປັນການຮັບຮູ້ເຖິງວັນເກີດ ຂອງປະທານາທິບໍດີ George Washington ແຕ່ວັນນີ້ກໍໄດ້ຖືກຂະໜານນາມວ່າເປັນ Presidents’ Day ຫລືວັນປະທານາທິບໍດີ ທີ່ມີຄວາມໝາຍກ້ວາງອອກໄປກວ່ານັ້ນຄື ເປັນວັນສະເຫຼີມສະຫຼອງ ບັນດາຜູ້ນໍາຂອງປະເທດ ເບິ່ງວີດີໂອການສະຫລອງວັນປະທານາທິບໍດີ ຢູ່ Mt Vernon ເຮືອນຂອງ ມື້ລາງປະທານາທິບໍດີ George Washington: ໂຮງການລັດຖະບານກາງສ່ວນໃຫຍ່ ແມ່ນປິດໃນມື້ນີ້ ພ້ອມທັງທະນາຄານ, ຕະຫຼາດຮຸ້ນ ແລະໄປສະນີ ສ່ວນຫ້າງຮ້ານຕ່າງໆນັ້ນແມ່ນວ່າຈະເປີດໃຫ້ບໍລິການແລະຈະມີການລົດ ລາຄາພິເສດ ເພື່ອເພີ່ມຍອດຂາຍ ເນື່ອງໃນໂອກາດວັນດັ່ງກ່າວນີ້ ເດືອນກຸມພານີ້ ແມ່ນເປັນເດືອນເກີດຂອງ 2 ປະທານາທິບໍດີ ຄືທ່ານ George Washington ໃນປີ 1732) ແລະທ່ານ Abraham Lincon ໃນປີ 1809 ວັນຢຸດເພື່ອສະເຫຼີມສະຫຼອງແລະເປັນກຽດເນື່ອງໃນວັນຄ້າຍວັນເກີດຂອງປະທານາທິບໍດີ Washington ໄດ້ສະຫຼອງກັນເປັນຄັ້ງທໍາອິດໃນ ປີ 1885 ທ່ານວໍຊິງຕັນເກີດເມື່ອວັນທີ 22 ເດືອນກຸມພາ,ແຕ່ວ່າທາງ ລັດຖະສະພາໄດ້ຮັບຜ່ານກົດໝາຍໃນປີ 1968 ໃຫ້ທໍາການ ສະເຫຼີມສະຫຼອງວັນເກີດຂອງທ່ານໃນວັນຈັນທີ 3 ຂອງເດືອນກຸມພາ